วิงดิงส์

วิงดิงส์ () เป็นชุดฟอนต์ดิงแบตที่แสดงตัวอักษรเป็นสัญลักษณ์ต่าง ๆ เดิมถูกพัฒนาขึ้นในปี ค.ศ. 1990 โดยไมโครซอฟท์ โดยการรวมรูปอักขระไอคอน ลูกศร และดาวต่าง ๆ จากฟอนต์ลูซิดาซึ่งได้รับลิขสิทธิ์จากชาลส์ บิเกโลว์และคริส โฮมส์ สำหรับข้อความลิขสิทธิ์ในบางรุ่นของฟอนต์นี้ จะมีการระบุถึง Type Solutions, Inc. ซึ่งเป็นผู้ผลิตเครื่องมือที่ใช้ในการเขียนคำสั่งปรับแต่งฟอนต์ด้วย

ในขณะนั้นยังไม่มีการแมปอักขระใด ๆ กับยูนิโคด อย่างไรก็ตาม ภายหลังยูนิโคดได้อนุมัติการเพิ่มสัญลักษณ์จำนวนมากที่พบในฟอนต์วิงดิงส์และเว็บดิงส์ ในยูนิโคดรุ่น 7.0Unicode 7.0.0 Pictographic symbols (including many emoji), geometric symbols, arrows, and ornaments originating from the Wingdings and Webdings setsWingdings and Webdings Symbols (Unicode document 11-052) by Michel Suignard, 2011-02-15, the study of the repertoire and possibilities of unification

 รุ่นต่าง ๆ 
 วิงดิงส์ 
วิงดิงส์ (Wingdings) เป็นฟอนต์ดิงแบตทรูไทป์ที่รวมอยู่ในไมโครซอฟท์ วินโดวส์ตั้งแต่วินโดวส์ 3.1 เป็นต้นมาFonts supplied with Windows 3.1. และยังรวมอยู่ในชุดแอปพลิเคชันจำนวนมากในยุคนั้นด้วยWingdings font family

ฟอนต์นี้ประกอบด้วยรูปทรงและท่าทางที่เป็นที่รู้จักกันดีมากมาย รวมถึงสัญลักษณ์สากลที่เป็นที่รู้จัก เช่น ดาราแห่งดาวิด สัญลักษณ์ของจักรราศี เครื่องหมายนิ้วชี้และท่าทางมืออื่น ๆ และเครื่องหมายแอมเพอร์แซนด์แบบที่ไม่ค่อยพบเห็น

 วิงดิงส์ 2 
วิงดิงส์ 2 (Wingdings 2) ประกอบด้วย รูปแบบของเครื่องหมายมือ 16 แบบ ตัวอักษรและตัวเลขที่ล้อมรอบด้วยตัวเลขตั้งแต่ 0 ถึง 10 รูปแบบของเครื่องหมายแอมเพอร์แซนด์และเครื่องหมายอินเตอร์โรแบงหลายแบบ รูปทรงเรขาคณิตหลายแบบ และแอสเทอริซึม

 วิงดิงส์ 3 
วิงดิงส์ 3 (Wingdings 3) ประกอบด้วยรูปแบบของลูกศรซึ่งครอบคลุมเกือบทั้งฟอนต์ และมีสัญลักษณ์สำหรับปุ่มกดหลายแบบตามที่กำหนดไว้ใน ISO/IEC 9995-7

 ข้อวิจารณ์ 
ในปี ค.ศ. 1992 เพียงไม่กี่วันหลังจากที่วินโดวส์ 3.1 ออกวางจำหน่าย มีการค้นพบว่าคำว่า "NYC" (นครนิวยอร์ก) ในฟอนต์วิงดิงส์ถูกแสดงผลเป็นสัญลักษณ์หกะโหลกไขว้ ดาราแห่งดาวิด และนิ้วโป้งยกขึ้น ซึ่งมักถูกกล่าวว่าเป็นข้อความต่อต้านยิวที่อ้างถึงชุมชนชาวยิวขนาดใหญ่ในนิวยอร์ก แต่ไมโครซอฟท์ได้ปฏิเสธอย่างหนักแน่นว่าไม่ใช่เจตนา และยืนยันว่าการจัดเรียงรูปอักขระในฟอนต์นั้นเป็นไปโดยบังเอิญเป็นส่วนใหญ่ ส่วนคำว่า "NYC" ในฟอนต์เว็บดิงส์ที่เผยแพร่ภายหลังนั้น ถูกแสดงผลโดยเจตนาเป็นรูปดวงตา หัวใจ และเส้นขอบฟ้าของเมือง ซึ่งสื่อถึงโลโก้ ไอเลิฟนิวยอร์ก

หลังเหตุการณ์วินาศกรรม 11 กันยายน มีอีเมลฉบับหนึ่งถูกส่งต่อโดยอ้างว่า หากพิมพ์ "Q33 NY" ซึ่งเป็นหมายเลขเที่ยวบินของเครื่องบินลำแรกที่พุ่งชนตึกแฝด ในฟอนต์วิงดิงส์จะแสดงลำดับตัวอักษรของเครื่องบินที่บินไปทางทิศตะวันออก ตามด้วยไอคอนรูปกระดาษสี่เหลี่ยมสองแผ่นซึ่งอาจตีความได้ว่าเป็นตึกระฟ้า ตามด้วยสัญลักษณ์กะโหลกไขว้และดาราแห่งดาวิด แต่นั่นเป็นเรื่องลวง เนื่องจากหมายเลขเที่ยวบินของเครื่องบินที่พุ่งชนตึกแฝดในเหตุการณ์ดังกล่าวคือ AA11 และ UA175 และหมายเลขทะเบียนเครื่องบินคือ N334AA และ N612UA

 ดูเพิ่ม 
 เว็บดิงส์
 เอโมจิ

 อ้างอิง 

หมวดหมู่:ไทป์เฟซในวินโดวส์เอกซ์พี
หมวดหมู่:ข้อโต้เถียงเกี่ยวกับคอมพิวเตอร์